पंचायती राज

पंचायती राज, जेकर अर्थ होला पंचाइत के राज, एक किसिम के राजनीतिक सिस्टम हवे जे भारतीय उपमहादीप में पैदा भइल आ वर्तमान में ई भारत, पाकिस्तान, बांग्लादेश, श्रीलंका, आ नेपाल में मिले ला। ई भारतीय उपमहादीप में सभसे पुराना लोकल सरकार के सिस्टम हवे जेकरा इतिहासी परमान कम से कम 250 ईसवी तक पुरान होखले के मिले ला। परंपरागत रूप से गाँव सभ में बूढ़ बुजुर्ग लोग में से पंच चुनल जाँय जिनहन लोग के गाँव के लोग आम सहमती से लोकल लेवल पर फैसला लेवे वाला माने। हालाँकि, अइसन सिस्टम के कई अलग-अलग रूप मौजूद रहलें। अइसन पंचाइत सभ के परंपरागत काम लोकल लेवल पर बिबाद में फैसला कइल रहे। पंचाइत के मुख्य ब्यक्ति के सरपंच, मुखिया चाहे परधान कहल जाय।

भारत में पंचायती राज के नवका सिस्टम आ ग्राम पंचायत सभ के एह परंपरागत सिस्टम से अलगा बूझल जाये के चाहीं जे संबिधान के अनुसार गठित लोकल सरकार के सिस्टम हवे। उत्तरी भारत में चलनसार खाप पंचायत के सिस्टम, जे गैर-संबैधानिक सिस्टम हवे, के भी एह परंपरागत पंचायती राज से अलगा बूझल जाये के चाहीं।

महात्मा गाँधी पंचायत राज के वकालत करें आ एकरा के भारतीय राजनीतिक बेवस्था के आधार मानें। उनका बिचार में ई एक किसिम के बिकेंद्रित तरीका के सरकार होखे वाली रहल जेह में हर गाँव के अपना मामिला सभ खातिर खुदे जिम्मेदार होखे के रहल। Hathi Trust copy, search only एह तरीका के बिचार खातिर ग्राम स्वराज के नाँव दिहल गइल रहे। एकरा बिपरीत भारत में बहुते केंद्रित सरकार के गठन भइल। हालाँकि, बाद में जाके लोकल लेवल पर ग्राम पंचायत सभ के कई सारा काम आ अधिकार दिहल गइल आ भारत के केंद्रित शासन के कुछ हद तक बिकेंद्रित कइल गइल। गाँधी के सोच अनुसार होखे वाली बेवस्था में आ वर्तमान में लागू ग्राम पंचायत सिस्टम जे 1992 में संबिधान संसोधन से आइल, कई तरह के अंतर बा।

ई सिस्टम के चलन ट्रिनिडाड अउरी टोबैगो में भी बाटे।

 संदर्भ 

श्रेणी:भारत के इतिहास
श्रेणी:राजनीतिक सिस्टम